# Adam Maijó Frigola

Adam Maijó Frigola (Batea, Terra Alta, 26 d'abril de 2001) és un atleta català, especialitat en proves de mig fons i cros.
Amb 16 anys ingressà al Centre de Tecnificació d'Amposta i un any després al Centre d'Alt Rendiment de Sant Cugat del Vallès, i entrenava amb el prestigiós tècnic Carles Castillejo. Des de gener de 2021 competia com a atleta independent, i anteriorment havia format part durant dues temporades de l'Agrupació Atlètica Catalunya. L'atleta de Batea, estudiant d'engenieria agrónoma, s'ha anat consolidant com una de les futures promeses del atletisme de fons. El novembre de 2022 Adam Maijó va fitxar pel Club Atletisme Adidas.
En el seu palmarès destaca el títol de campió d'Espanya sub-20 de 3.000 metres en pista coberta i de 5.000 metres a l'aire lliure. A estat internacional amb la selecció espanyola als Campionats d'Europa de camp a través de Lisboa (Portugal) i Dublín (Irlanda), i al Campionat d'Europa Sub-20 de Borås el 2019, on va ser sisè als 3.000 metres. També va ser el millor atleta espanyol en la categoria Sub-23 al cros d'Atapuerca.
El desembre de 2020 s'imposà en la Jean Bouin-Milla del Centenari, que disputada a l'Estadi Olímpic Lluís Companys, amb un crono de 04:15.
El gener del 2022 s'adjudicà per primera vegada el títol de campió d'Espanya de camp a través sub-23, en una carrera que no es decidí fins a la darrera volta.
El setembre del 2022 va aconseguir la medalla de bronze amb la selecció espanyola a la prova dels 5.000 metres al Campionat de la Unió Mediterrània sub-23 celebrat a Pescara.
L'octubre del 2022 va quedar en primera posició a la Cursa Bombers de Barcelona, amb un temps de 29 minuts i 24 segons.
El desembre del 2022 va fer podi a la Cursa dels Nassos, ocupant la segona posició, amb medalla de plata.
El febrer del 2023 Adam Maijó es va proclamar campió d'Espanya Sub23 als 3.000 metres de pista coberta disputats a Antequera. L'atleta de Batea va pujar al capdamunt del podi, entrant, en primer lloc a la meta, amb un temps de 8:10'26.

## Referències

* 1 2 Algueró, Enric «Adam Maijó ficha por el Club Atletismo Adidas. El atleta de Batea, de 21 años, que competía de manera independiente desde enerio de 2021 se estrenará en el Nacional de Cross de clubes». Diari de Tarragona, 11-11-2022 [Consulta: 20 febrer 2023].
* ↑ Varona, Alfredo «Adam Maijó, en la habitación 305 del CAR de Sant Cugat: "Le doy la misma importancia a ser atleta que ingeniero"». Sport - LBDC, 04-12-2021 [Consulta: 20 febrer 2023].
* ↑ «Àdam Maijó, atleta». RTVE, 19-11-2021 [Consulta: 20 febrer 2023].
* ↑ Piedrabuena, Celes; Justribó, Joan «Zoya Naumov y Adam Maijó ganan la Milla Centenario Jean Bouin». Mundo Deportivo, 20-12-2020 [Consulta: 20 febrer 2023].
* ↑ Algueró, Enric «Adam Maijó se lleva el nacional sub 23 de cross Atletismo. El atleta de Batea logró el título en la prueba celebrada en Jaén. El reusense Abdennasser Oukhelfen colaboró en la victoria de la Selecció Catalana absoluta». Diari de Tarragona, 31-01-2022 [Consulta: 20 febrer 2023].
* ↑ Alguero, Enric «Medalla de bronze d’Adam Maijó al Campionat Unió Mediterrània sub-23 de Pescara». Ebre Sports. Diari Digital de les Terres de l'Ebre, 11-09-2022 [Consulta: 20 febrer 2023].
* ↑ «Adam Maijó y Meritxell Soler vencen en la Cursa de Bombers de la 'normalidad'». El Periódico, 23-10-2022 [Consulta: 20 febrer 2023].
* ↑ Bertran, David «Adam Maijó i Meritxell Soler guanyen la Cursa de Bombers 2022». Betevé, 23-10-2022 [Consulta: 20 febrer 2023].
* ↑ Alguero, Enric «Adam Maijó i Mireia Guarner acomiaden el 2022 amb podi a la Cursa dels Nassos». Ebre Sports. Diari Digital de les Terres de l'Ebre, 01-01-2023 [Consulta: 20 febrer 2023].
* ↑ Algueró, Enric «Adam Maijó se cuelga el oro en el Estatal Sub23. El atleta de Batea fue primero en los 3.000 m del Campeonato de España en pista cubierta disputado en Antequera». Diari de Tarragona, 23-02-2006 [Consulta: 20 febrer 2023].
* ↑ «L’atleta de Batea Adam Maijó, or dels 3.000 metres al Campionat d'Espanya sub-23 en pista coberta». Ebre Digital, 05-02-2023 [Consulta: 20 febrer 2023].